CELEX: 62011CB0087
Language: el
Date: 2012-03-21 00:00:00
Title: Υπόθεση C-87/11 P: Διάταξη του Δικαστηρίου (έκτο τμήμα) της 21ης Μαρτίου 2012 — Fidelio KG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) [Αίτηση αναίρεσης — Άρθρο 119 του Κανονισμού Διαδικασίας — Κοινοτικό σήμα — Κανονισμός (ΕΚ) 40/94 — Άρθρο 7, παράγραφος 1, στοιχείο γ' — Λεκτικό σήμα Hallux — Απόρριψη της αίτησης καταχώρισης — Απόλυτος λόγος απαραδέκτου]

4.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/3
            
         Διάταξη του Δικαστηρίου (έκτο τμήμα) της 21ης Μαρτίου 2012 — Fidelio KG κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-87/11 P) (1)
   
   (Αίτηση αναίρεσης - Άρθρο 119 του Κανονισμού Διαδικασίας - Κοινοτικό σήμα - Κανονισμός (ΕΚ) 40/94 - Άρθρο 7, παράγραφος 1, στοιχείο γ' - Λεκτικό σήμα Hallux - Απόρριψη της αίτησης καταχώρισης - Απόλυτος λόγος απαραδέκτου)
   2012/C 235/04
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Fidelio KG (εκπρόσωπος: M. Gail, Rechtsanwalt)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: G. Schneider)
   
      Αντικείμενο
   
   Αναίρεση κατά της απόφασης του Γενικού Δικαστηρίου (τρίτο τμήμα) της 16ης Δεκεμβρίου 2010 στην υπόθεση T-286/08, Fidelio κατά ΓΕΕΑ, με την οποία το Γενικό Δικαστήριο απέρριψε την προσφυγή ακύρωσης που είχε ασκηθεί κατά της απόφασης του τέταρτου τμήματος προσφυγών του ΓΕΕΑ, της 21ης Μαΐου 2008, σχετικά με την καταχώριση του λεκτικού σημείου Hallux ως κοινοτικού σήματος για ορισμένα προϊόντα των κλάσεων 10 και 25 (ορθοπεδικά είδη και υποδήματα) — Διακριτικός χαρακτήρας ενός λεκτικού σημείου που σημαίνει «μεγάλο δάκτυλο του ποδιού» στα λατινικά
   
      Διατακτικό
   
   Το Δικαστήριο:
   
               1)
            
            
               Απορρίπτει την αίτηση αναίρεσης.
            
         
               2)
            
            
               Καταδικάζει τη Fidelio KG στα δικαστικά έξοδα.
            
         
      (1)  ΕΕ C 152 της 21.5.2011.